b'\n_START_ARTICLE_\nTenzijski glavobol\n_START_SECTION_\nRaz\xc5\xa1irjenost\n_START_PARAGRAPH_\nTenzijski glavobol je najpogostej\xc5\xa1a oblika glavobola. Ve\xc4\x8d kot 50\xc2\xa0% celotnega \xc5\xa1tevila glavobolov sodi namre\xc4\x8d v to skupino in je vsaj trikrat pogostej\xc5\xa1i kot migrena. 75\xc2\xa0% bolnikov je \xc5\xbeensk (med tenzijske glavobole sodijo tudi predmenstrualni glavoboli). 40\xc2\xa0% bolnikov ima dru\xc5\xbeinsko nagnjenje h glavobolu. Najmanj 15\xc2\xa0% bolnikov do\xc5\xbeivi napad pred desetim letom starosti. V\xc4\x8dasih ga je nemogo\xc4\x8de odpraviti in traja vse \xc5\xbeivljenje.\n_START_SECTION_\nZdravljenje\n_START_PARAGRAPH_\nPri hudih oblikah tenzijskega glavobola so lahko u\xc4\x8dinkovita zdravila proti migreni, zlasti amitriptilin. Bolniki s pogostimi tenzijskimi glavoboli pogosto prekomerno uporabljajo protibole\xc4\x8dinska zdravila. Pri takih bolnikih je pomembno, da se nau\xc4\x8dijo glavobol nadzorovati tudi z vedenjskimi in psiholo\xc5\xa1kimi pristopi, na primer s tehnikami spro\xc5\xa1\xc4\x8danja in spopadanja s stresom.'